პოლ-ემილ ბოტა
პოლ-ემილ ბოტა (ფრანგ. Paul-Émile Botta; დ. 6 დეკემბერი, 1802 — გ. 29 მარტი, 1870) — ფრანგი მეცნიერი, არქეოლოგი და შუამდინარეთის მკვლევარი, საფრანგეთის კონსული მოსულიში (ადრე ოსმალეთის იმპერია, ახლა — ერაყი) 1842 წლიდან, აღმოაჩინა ასურეთის დედაქალაქის, დურ-შარუქინის, ნანგრევები. პოლ-ემილ ბოტა ნატურალისტი იყო. 1820-იან წლებში კალიფორნიის ძუძუმწოვრების, ფრინველების, ქვეწარმავლებისა და მწერების ნიმუშებს აგროვებდა, 1830-იან წლებში კი — მესოპოტამიაში. დასავლეთ ამერიკის ენდემურ სახეობას — Charina bottae - სწორედ მისი სახელი ეწოდა.